**Navodilo glede vlaganja sprememb obveznosti po 54. členu ZKme-1 za podukrep M06.3 - Pomoč za zagon dejavnosti, namenjene razvoju majhnih kmetij.**

**Upravičenci, ki so prejeli odločbo o pravici do sredstev iz naslova podukrepa M06.3-** **Pomoč za zagon dejavnosti, namenjene razvoju majhnih kmetij, lahko na ARSKTRP vložijo največ dve spremembi obveznosti na podlagi 54. člena ZKme-1.**

**V NADALJEVANJU PODAJAMO NAJPOGOSTEJŠE PRIMERE SPREMEMB (v primeru sprememb, ki niso zajete v navodilih se lahko upravičenci za dodatna pojasnila obrnejo na Agencijo RS za kmetijske trge in razvoj podeželja (v nadaljevanju: Agencija)).**

|  |  |  |
| --- | --- | --- |
| VRSTA SPREMEMBE | POTREBNA VLOŽITEV SPREMEMBE (DA/NE) | OBRAZLOŽITEV |
| Sprememba dinamike vlaganja zahtevka glede na datum zapisan v odločbi | DA | Datum zapisan v odločbi pomeni datum, v katerem mora upravičenec vložiti zahtevek za izplačilo sredstev.  V primeru, da upravičencu ne bo uspelo izpolniti ciljev, zastavljenih v poslovnem načrtu oziroma vložiti zahtevka v okviru datuma navedenega na odločbi, mora vložiti prošnjo za spremembo dinamike vlaganja zahtevka. |
| Sprememba stroška, ki spremeni šifro STROŠKA | DA | V kolikor bo upravičenec v zahtevku navedel drugo vrsto stroška kot na oddani vlogi (v okviru istega razvojnega cilja), mora na Agencijo vložiti prošnjo za spremembo obveznosti. |
| Sprememba stroška, ki ne spremeni ŠIFRE STROŠKA | NE | V kolikor se posamezen strošek, ki izhaja vloge na javni razpis ne spremeni toliko, da bi pomenil drugo vrsto/šifro stroška kot to izhaja iz Priloge 7- Seznam naložbenih razvojnih ciljev, prošnje za spremembo ni potrebno vlagati.  Primer: V vlogi je naveden strošek pod šifro 7.8.4.3 za mehanizacijo, delovne širine 2,4 m. Sedaj bi kupili isto mehanizacijo delovne širine 2,6 m, ki ga uvrščamo pod isto šifro stroška. Prošnja v tem primeru ni potrebna.  Prav tako se prošnja ne vlaga, če se spremeni vrednost stroška. |
| Dodajanje novega stroška oziroma umik stroška v okviru že izbranega razvojnega cilje | DA | Upravičenec lahko doda novi strošek v okviru razvojnega cilja, ki ga je že navedel v vlogi. Prav tako je dovoljen umik izbranega stroška v primeru, da je bilo v okviru enega razvojnega cilja izbranih več stroškov. V tem primeru mora pri razvojnih ciljih, ki so vezani na stroške, po opravljeni spremembi ostati izbran vsaj en strošek. Na Agencijo mora vložiti prošnjo za spremembo obveznosti. |
| Dodajanje novega razvojnega cilja oziroma zmanjševanje števila izbranih razvojnih ciljev | NE | Dodajanje novega razvojnega cilja ni mogoče. Prav tako ni mogoče zmanjševati števila izbranih razvojnih ciljev. Število izbranih razvojnih ciljev po izvedeni spremembi vloge mora biti enako, kot ob prijavi na javni razpis. |
| Sprememba razvojnega cilja | DA | Upravičenec j lahko spremeni razvojni cilj v okviru naslednjih možnosti:   * menjava za enakovredno točkovani cilj, * menjava za višje točkovani cilj.   Primer: upravičenec je v vlogi navedel načrtovanje razvojnega cilja 2.6 Nakup informacijo-komunikacije tehnologije (4 točke) .  Ta razvojni cilj lahko zamenja za npr. cilj 2.13 Uvedba mrež proti toči, zaščitne folije proti pokanju in ožigu plodov ter zaščitne mreže proti ptičem v trajnih nasadih v obsegu najmanj 15 ar (4 točke) ali za cilj 2.11 Nakup in postavitev rastlinjaka (5 točk). **Ne more pa omenjeni** razvojni cilj 2.6 zamenjati za razvojni cilj 2.5 Pogodbe o sodelovanju s fakultetami, raziskovalnimi skupinami pri raznih poizkusih (sortnih, fitofarmacevtskih sredstev, novih tehnologij in podobno), (3 točke). |

**DRUGE POMEMBNE INFORMACIJE:**

* Prošnja za spremembo obveznosti je priporočljivo **oddati elektronsko preko aplikacije. Možno pa je spremembo oddati tudi pisno** (obrazec iz aplikacije se natisne in se ga pošlje priporočeno po pošti).
* Prošnjo za spremembo obveznosti je potrebno vložiti **pred oddajo zahtevka za izplačilo sredstev in priporočljivo pred nakupom/izvedbo stroška in realizacijo razvojnega cilja**. Pri tem je potrebno upoštevati, da je potreben čas za rešitev prošnje, zato je potrebno paziti, da je prošnja posredovana na Agencijo dovolj zgodaj, da bo lahko rešena pred datumom zapisanim v odločbi o pravici do sredstev in tako ne bo zamujen rok za vlaganje zahtevkov. Če je časovni rok med oddajo prošnje za spremembo in rokom za vlaganje zahtevkov kratek, je priporočljivo, da se vsebinski spremembi doda tudi prošnja za spremembo dinamike vlaganja zahtevkov. Zahtevka namreč tehnično ni mogoče vložiti preden bo prošnja rešena.
* V eno prošnjo za spremembo se lahko vključi **več nastalih sprememb (Zakon navaja največ 2 spremembi)**. Prav tako se prošnje za spremembo oddane na isti dan štejejo za eno spremembo.
* V kolikor bo pisna prošnja za spremembo dinamiko prispela prepozno, se bo še preverilo ali je bila prošnja pravočasno oddana elektronsko. V kolikor je bila prošnja za spremembo elektronsko oddana pravočasno, se ne bo štelo, da je oddana prepozno.
* **Sprememba nosilca obveznosti:** Se ne šteje med spremembe obveznosti po 54. členu Zkme-1, ampak zadevo ureja 17. člen Zkme-1 in 50. člen ZUPa.

Pomembno je, da upravičenci namero o spremembi nosilca v najkrajšem možnem času sporočijo na Agencijo in da, se računi in druga dokazila, do vnosa spremembe v uradne evidence (npr. vpis v RKG), glasijo na prvotnega upravičenca, po vnosu spremembe v uradne evidence pa na novega nosilca obveznosti.